Stor interesse for ferieprojektet Palm City

De første 600 grunde er solgt i det hidtil største nordjyske ferieprojekt - Palm City i Frederikshavn. - Interessen har været enorm, siger Siggi Strandeng. Han er direktør for Holliday Invest, der netop har købt de 80 hektar jord på Apholmen, hvor Palm City skal bygges op. Ifølge Nordjyske Stiftstidende tør han godt love at ferieprojektet nu bliver til noget. - Vi har netop forhandlet aftaler på plads med en række samarbejdspartnere, siger Siggi Strandeng. Han vil første senere afsløre, hvem det drejer sig om.